CELEX: 62018CN0694
Language: hu
Date: 2018-11-07 00:00:00
Title: C-694/18. sz. ügy: A Tribunal Económico Administrativo Central de Madrid (Spanyolország) által 2018. november 7-én benyújtott előzetes döntéshozatal iránti kérelem – Ente Público Radio Televisión Madrid kontra Agencia Estatal de la Administración Tributaria (AEAT)

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/3
            
         
      A Tribunal Económico Administrativo Central de Madrid (Spanyolország) által 2018. november 7-én benyújtott előzetes döntéshozatal iránti kérelem – Ente Público Radio Televisión Madrid kontra Agencia Estatal de la Administración Tributaria (AEAT)
      (C-694/18. sz. ügy)
      (2019/C 72/04)
      Az eljárás nyelve: spanyol
      
         A kérdést előterjesztő bíróság
      
      Tribunal Económico Administrativo Central de Madrid
      
         Az alapeljárás felei
      
      
         Felperes: Ente Público Radio Televisión Madrid
      
         Alperes: Agencia Estatal de la Administración Tributaria (AEAT)
      
         Az előzetes döntéshozatalra előterjesztett kérdések
      
      
                  1)
               
               
                  A héa szempontjából olyan egyetlen adóalanynak minősíthetők e az ismertetett szervezetekhez hasonló vállalkozások az azokat létrehozó közjogi szervezetekkel együtt, amint és ahogyan azt a 2006/112/EK irányelv (1) meghatározza?
               
            
                  2)
               
               
                  Az első kérdésre adandó igenlő válasz esetén, úgy kell-e tekinteni, hogy az a finanszírozás, amelyet az említett vállalkozások az őket létrehozó közjogi szervezetektől kapnak, egyáltalán nem minősülhet a héaköteles szolgáltatásnyújtások ellenszolgáltatásának?
               
            
                  3)
               
               
                  Az e vállalkozások által előzetesen felszámított héaösszegek levonását illetően, az egyetlen adóalanynak mint ilyennek kell-e meghatároznia a levonható adót a 2006/112/EK irányelv 168. cikke rendelkezésének alkalmazásával a maga által végzett tevékenységektől függően?
               
            
                  4)
               
               
                  Különösen, és a közszolgálati televíziók tevékenységének tekintetében, feltételezve, hogy e tevékenységek kettős jelleggel rendelkezhetnek, és azt is feltételezve, hogy azon közjogi szervezetekkel együtt, amelyek a tőkéjükben többségi tulajdonnal rendelkeznek, egyetlen adóalanynak minősülnek, a felszámított héa kizárólag azon része minősíthető-e levonhatónak, amely gazdasági tevékenységükkel kapcsolatosnak tekinthető?
               
            
         (1)  A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL 2006. L 347., 1. o.)